Interstate 95

Interstate 95 (l-95) on yhdysvaltalainen Interstate Highway Systemin päätie, joka kulkee maan itärannikolla Floridasta Maineen Kanadan rajalle. Tie on 1 919,74 mailia (noin 3 090 kilometriä) pitkä. Se on yksi vuoden 1956 Federal Aid Highway Act -hankkeeseen kuuluneista valtateistä ja sen tarkoitus oli korvata vanhoja U.S. Highway Systemin teitä, pääasiassa US 1 -tietä. Tie valmistui nykyiseen mittaansa vuonna 1969. == Reitti ja alueellinen vaikutus == I-95 alkaa etelästä US 1 -tieltä Miamista, Floridasta, ja päättyy pohjoisessa Mainessa Kanadan rajalla Route 95:een, josta on yhteys Trans- Canada Highwaylle. Tie seuraa suurelta osin Atlantin rannikkoa ja vanhaa US 1 -tietä, mutta joillakin osuuksilla tien keskivaiheilla se seuraa pääasiassa US 17 ja US 301 -teitä. I-95 on yksi Yhdysvaltojen tärkeimmistä valtateistä ja se palvelee monin paikoin erittäin tiheästi asuttuja alueita kuten Miami, Washington, Baltimore, Philadelphia, New York ja Boston, joissa vuoden keskimääräinen liikennemäärä on paikoitellen jopa noin 300 000 autoa päivässä. Tien vaikutusalueen väestötiheys on keskimäärin 272 /mi² (n. 105 /km²) ja sillä asuu yhteensä noin 110 miljoonaa ihmistä. Tien vaikutusalueella on myös 46 suurta merisatamaa, 103 kaupallista lentokenttää ja 38 prosenttia Yhdysvaltojen työpaikoista.The Interstate System and Population Density - FHWAInterstate 95 Annual Average Daily Traffic (AADT) - Interstate Guide (2002)I-95 Corridor Facts - I-95 Corridor Coalition Interstate 95 toimii läpikulkuliikenteen lisäksi kehätienä useissa eri kaupungeissa, joista osassa se muodostaa kokonaisen ympyrän yhden tai useamman muun tien kanssa. Washingtonissa I-95 muodostaa osan Capital Beltway -nimistä kehätietä yhdessä I-495:n kanssa. == Tien kaksi erillistä osaa == Vaikka nykyistä I-95 valtatietä olikin osittain olemassa jo ennen vuotta 1956, tie ei kokonaisuudessaan ole vieläkän valmis vaan koostuu kahdesta toisistaan erillään olevasta osasta. Osia erottaa New Jerseyssä sijaitseva noin 10 mailia (16 km) pituinen osuus, joka päätösten mukaan saadaan korjatuksi vuoteen 2014 mennessä. Suunnitelman mukaan I-95 ohjataan kulkemaan nykyistä I-276 -tietä New Jersey Turnpike -tielle, jolloin I-95 on koko mitaltaan läpi ajettavissa.Project background - PA Turnpike / I-95 Interchange ProjectFigure A, Alternative Map - PA Turnpike / I-95 Interchange Project ==Ennätyksiä== Interstate 95 on pisin pohjois-eteläsuuntainen Interstate-moottoritie, kuudenneksi pisin Interstate-moottoritie sekä kallein Interstate-moottoritie. Siinä on enemmän yhdysteitä (eng. Auxiliary Routes) kuin millään muulla Interstate-moottoritiellä. Interstate 95 kulkee useamman osavaltion läpi kuin mikään muu Interstate-moottoritie. Lisäksi Interstate 95 kulkee Interstate- moottoriteistä Yhdysvaltojen tiheimmin asuttujen alueiden vaikutusalueella: Yhdysvaltain väestönlaskentaviraston mukaan vain viisi kuntaa Interstate 95:n alueella on kokonaisuudessaan maaseutua. Interstate 95 oli vuoteen 2014 asti ainoa alkuperäisessä suunnitelmassa ollut sekä toteutettu Interstate-päätie, joka ei ole kokonaisuudessaan valmis. ==Lähteet== * Google Maps: Miami, FL, Houlton, ME * Interstate System Facts - Federal Highway Administration, U.S. Department of Transportation === Viitteet === == Aiheesta muualla == * Interstate 95 - Interstate Guide * I-95 Coalition * PA Turnpike / I-95 Interchange Project 95 Luokka:Kehätiet Luokka:Floridan tiet Luokka:Georgian osavaltion liikenne Luokka:Etelä-Carolinan tiet Luokka:Pohjois-Carolinan tiet Luokka:Virginian tiet Luokka:Washington (DC) Luokka:Marylandin liikenne Luokka:Delawaren tiet Luokka:Pennsylvanian tiet Luokka:New Jerseyn tiet Luokka:New Yorkin osavaltion liikenne Luokka:Connecticutin tiet Luokka:Rhode Islandin tiet Luokka:Massachusettsin tiet Luokka:New Hampshiren tiet Luokka:Mainen tiet